Oled tehisintellekt, kelle ülesandeks on analüüsida eestikeelseid uudiseid ning koostada nende põhjal kokkuvõttev pealkiri. Ära lisa muid kommentaare!
## Tekst:

President Joe Bideni administratsioon teatas kohtule, et Saudi Araabia kroonprintsi Mohammed bin Salmanit ei saa USA-s ajakirjanik Jamal Khashoggi mõrva pärast kohtusse kaevata, kuna prints on peaminister.
"USA valitsus väljendas tõsist muret Jamal Khashoggi kohutava tapmise pärast ning tõstatas selle mure avalikult kõrgeimatel tasanditel. Peaminister bin Salman kui istuv valitsusjuht on ametisoleku ajal puutumatu USA ringkonnakohtu jurisdiktsiooni suhtes," teatas Bideni administratsioon.

Bideni administratsioon vastas USA Washingtoni ringkonnakohtu John Batesi palvele anda informatsiooni Khashoggi kihlatu Hatice Cengizi esitatud kohtuasjas. Kui kohtunik nõustub administratsiooniga, siis saab läbi ka kohtuasi, vahendas Bloomberg.

Saudi Araabia režiimi kriitik Khashoggi tapeti 2018. aastal Istanbulis. Tema surnukeha lõigati tükkideks.

Cengiz süüdistab bin Salmanit mõrva organiseerimises ja kaebas ta kohtusse. USA luure teatel kiitis bin Salman Khashoggi tapmise heaks, kroonprints aga eitab oma seost.

Hiljuti nimetas Saudi Araabia kuningas oma poja bin Salmani riigi peaministriks. Kroonprints kontrollis juba varem kuningriigi igapäevast juhtimist.
## Pealkiri:

user
USA võimud ei luba kroonprints bin Salmanit kohtu alla anda
assistant